यमुनानगर के रेलवे स्टेशन पर उस समय इंसानियत शर्मसार हो गई, जब एक बुजुर्ग ने तड़प-तड़पकर दम तोड़ दिया। दरअसल बुजुर्ग ट्रेन में चढ़ते हुए उसकी चपेट में आ गया और जख्मी हो गया। करीब डेढ़ घंटे तक वह तड़पता रहा। रेलवे अधिकारी से लेकर आरपीएफ और जीआरपी कर्मी तमाशा देखते रहे। आखिर में उसकी मौत हो गई। जीआरपी और आरपीएफ की इस पर काफी ठनी। इस दौरान न तो स्टेशन मास्टर ने और न ही जीआरपी और आरपीएफ ने बुजुर्ग की कोई मदद की। लगभग डेढ़ घंटे तक बुजुर्ग तड़पता रहा लेकिन एंबुलेंस नहीं आई। जब तक मौके पर एंबुलेंस पहुंची बुजुर्ग की मौत हो चुकी थी। इस पर गुस्साए लोगों ने स्टेशन मास्टर आॅफिस और आरपीएफ कार्यालय में जमकर हंगामा किया।